བོད་ཀྱི་དེང་རབས་རྩོམ་རིག་ནི་བོད་ཀྱི་སྲོལ་རྒྱུན་རྩོམ་རིག་ལ་སྒྱུར་བཅོས་དང་འཕེལ་རྒྱས་ལས་ཐོན་པའི་རྩོམ་རིག་གི་རྣམ་པ་གསར་པ་ཞིག་ཡིན།དེའི་འཕེལ་རྒྱས་ལ་ཕལ་ཆེར་དུས་སྐབས་གཙོ་བོ་གཉིས་བརྒྱུད་ཡོད་དེ།དུས་སྐབས་དང་པོ་ནི།ལོ་ནས་ལོའི་སྐབས་ཡིན།སྐབས་འདིར་བོད་ཞི་བའི་བཅིངས་འགྲོལ་དང་དམངས་གཙོ་གསར་བརྗེ།རིག་གནས་གསར་བརྗེ་ཆེན་པོ་སོགས་ཀྱི་ཆབ་སྲིད་ལས་འགུལ་གང་མང་བྱུང་བ་དང་།སྔ་རྗེས་སུ་ལོ་ངོ་་སོང་།སྐབས་དེའི་རྩོམ་རིག་ཕྱོགས་ཀྱི་གྲུབ་འབྲས་གཙོ་བོ་སྙན་རྩོམ་གྱི་ཕྱོགས་ཡིན་ཏེ།དཔེར་ན།བོད་ཀྱི་མཁས་པ་སྐད་གྲགས་ཅན་དང་སྙན་ངག་པ་ཚ་སྤྲུལ་ངག་དབང་བློ་བཟང་དང་།སྙན་ངག་པ་སྐད་གྲགས་ཅན་རབ་རྒྱས་པ་སངས་དང་།ལོ་རབས་པའི་ནང་གི་སྙན་ངག་པ་ཡི་དམ་ཚེ་རིང་དང་རྟ་མགྲིན་མགོན་པོ་སོགས་འཚར་ལོངས་བྱུང་བ་དང་།དེ་མིན་བོད་སྐྱོད་དམག་མི་དང་ལས་བྱེད་མི་སྣའི་ཁྲོད་ནས་ཀྱང་སྙན་ངག་པ་མང་པོ་ཞིག་བྱུང་བ་།དཔེར་ན།གོ་ཕེན་དང་།ཝང་ཕྲིན་དོན་དང་དབྱང་ཤིན་ཧོ་སོགས་དང་།སྐབས་དེར་སྙན་རྩོམ་གསར་པ་གྲངས་འབོར་ཞིག་བརྩམས་པ་དང་།དེ་མིན་དམངས་ཁྲོད་དུ་དར་བའི་དམངས་གླུ་གསར་པ་མང་བོ་ཞིག་བྱུང་།དེ་ནི་སྲོལ་རྒྱུན་སྙན་ངག་གི་གསར་བཅོས་ཤིག་དང་ཡང་ན་སྙན་ངག་གི་རྣམ་པ་གསར་པ་ཞིག་རེད།གཞན་ཡང་གསར་འགྱུར་འགོད་མཁན་རྣམས་ཀྱིས་བྲིས་པའི་གསར་འགྱུར་དང་བཅས་པའི་རྩོམ་ཡིག་གསར་པས་བོད་ཀྱི་རྩོམ་ཡིག་གི་དུས་རབས་གསར་པའི་སྒོ་གླེགས་རྣམ་པར་ཕྱེ།སྒྲུང་རྩོམ་དང་ཟློས་གར་རྩོམ་རིག་གི་གསར་རྩོམ་ཡང་དེ་ནས་མགོ་བརྩམས་པས་བརྩམས་ཆོས་ངེས་ཅན་ཞིག་ཐོན་ཞིང་།ཅུང་ཟད་སྐད་གྲགས་ཅན་ནི་ཞིའུ་ཧྥེ་ཀྲུང་གིས་བརྩམས་པའིང་ཚོས་བརྩེ་དུང་གི་ས་བོན་བཏབ་པཞེས་པའི་སྒྲུང་རིང་ཁོ་ན་ཡིན།ཚ་བ་སྤྲུལ་སྐུ་ངག་དབང་བློ་བཟང་མཆོག་ནི་སྐབས་དེའི་རིག་གནས་ཐད་ཀྱི་དཔེ་མཚོན་ལྟ་བུ་ཐོན་ཡོད།ལོའི་ཟླ་པའི་ཚེས་ཉིན།འཛམ་གླིང་ཡོངས་ཀྱིས་དོ་སྣང་བྱེད་པའི་ཁམས་དབུས་གཞུང་ལམ་དང་མཚོ་བོད་གཞུང་ལམ་གཉིས་རྒྱལ་ཁའི་ངང་ལེགས་འགྲུབ་བྱུང་ནས་རླངས་འཁོར་གཏོང་བའི་ཚེ།ཁོང་ཉིད་སྐུ་དངོས་ཀྱིས་རླབས་ཆེ་བའི་ཨར་ལས་ཀྱི་ལས་གཞི་ཆེན་པོ་དེ་འགྲུབ་སྟེ།རླབས་འཁོར་རྣམས་སྦྲུལ་གྱི་ཐག་གདང་འཐེན་པ་ལྟར་གྲོང་ཁྱེར་ས་ལྷའི་ཉེ་འགྲམ་དུ་སྐྱོད་བཞིན་པ་མཐོང་བས།ཡིད་ཀྱི་སྤྲོ་རླབས་རབ་ཏུ་འཕྱུར་ཞིང་འཆར་སྣང་ཁྲི་མ་འབུམ་གྱིས་ཁེངས་ཏེ།གསེར་གྱི་ཟམ་པ་གཡུའི་དར་སྐུདཅེས་པའི་ལོ་རྒྱུས་རང་བཞིན་གྱི་སྙན་རྩོམ་བྲིས་ཏེ།སྔར་བྱུང་མ་མྱོང་བའི་ལམ་བཟོའི་ཨར་ལས་ཀྱི་དཔུང་ཚོགས་ཆེན་པོས་ལོ་ངོ་སྟོང་ཕྲག་དུ་མར་མི་རྟ་འགྲོ་བ་ཕར་བཞག་བྱའང་འཕུར་དཀའ་བའི་བྲག་འཕྲང་བཙན་པོ་དང་རི་གཟར་དང་།བལྟས་ན་སྙིང་རྩ་འདར་བའི་གཡང་རོང་གི་འཕྲང་ལམ་སྟེ།དཔེར་ན།ལམ་འཕྲང་དོག་པོ་སྤྲེའུ་བུའི་ཁེར་ལམ་ཉིད།།སྤྲིན་སྐས་དཔྱང་ཐག་ཡ་ཤིང་ཟམ་པ་བཏེགས།།ཞེས་པ་ལྟ་བུའི་དབུས་ལམ་གྱི་དཀའ་ངལ་དང་བླ་འདར་བའི་གཡང་རོང་གི་བྲག་འགག་རྣམས་རྩ་བ་ནས་བསྒྱུར་ནས་གནམ་ཁར་ཕྱོགས་པའི་བདེ་འགྲོའི་གཞུང་ལམ་ཆེན་པོ་བསྐྲུན་པའི་འཇིག་རྟེན་ན་ངོ་མཚར་བའི་མཛད་རྗེས་བཞག་པའི་རླབས་ཆེ་བའི་ལམ་བཟོའི་ཨར་ལས་ལ་བསྟོད་གླུ་བླངས།དེ་ཡང་རབ་རྒྱས་པ་སངས་ལགས་ཀྱིསའབྲོག་པའི་ཕུགས་བསམདངགངས་རིའི་གླུ་དབྱངསཞེས་པའི་སྙན་རྩོམ་བྲིས་ཏེ།སྤྱི་ཚོགས་གསར་བའི་འཚོ་བ་དང་གནས་ཚུལ་གསར་པར་བསྟོད་གླུ་བླངས་ནས།སྙན་ངག་པས་མེས་རྒྱལ་དང་བོད་ལྗོངས་གསར་བར་བཅངས་པའི་གཅེས་སེམས་ཟབ་མོ་དང་མ་འོངས་པར་རེ་སྨོན་བྱེད་པའི་འདུན་པ་མཚོན་ཡོད།དཔེར་ན།ཁོང་གི་སྙན་རྩོམ་རི་མོ་ལྟར་གསལ་ཞིང་མཛེས་སྡུག་ལྡན་པ་དང་།ཚིག་སྦྱོར་ཁ་གསལ་ཞིང་གོ་སླ་བ།འཚོ་བའི་ཉམས་དང་བཅུད་ཀྱིས་ཕྱུག་པ་དང་།དེ་མིན་ཁོང་གི་སྙན་རྩོམ་ཁྲོད་ལྷོ་རྒྱུད་དུ་འབབ་པའི་འབྲི་ཆུ་གཙང་བོའི་གླུ་སྒྲ་དང་།རྫ་ཆུ་ཆེན་པོའི་རྦ་རླབས་ཀྱི་ཟེགས་མ་དང་།རྒྱལ་མོ་རྔུལ་ཆུའི་རྦ་ཀློང་སོགས་མཚོན་པ་དང་།དེ་མིན་མདོ་དབུས་མཐོ་སྒང་གི་གངས་རི་དང་དགུང་སྔོན་གྱི་འོད་སྣང་དང་།རྩྭ་ཐང་གི་རྒྱ་ཁྱོན་དང་ནགས་ཀླུང་གི་བརྗིད་ཉམས་མངོན་ཞིང་།གཞན་ཡང་ཡར་ཀླུང་གཙང་པོའི་ལྷོ་རྒྱུད་ཀྱི་ཡུལ་གྲུ་རྫ་ཡུལ་གྱི་ཁམ་བུའི་མེ་ཏོག་བཞད་པའི་དྲི་བསུང་དང་།ཞིང་ཐང་དང་རི་ཆུའི་རང་མདངས་ཀྱི་ཁ་དོག་སྣ་ཚོགས་ཀྱི་དཔལ་ཡོན་ཡང་གསོན་ཉམས་ལྡན་པར་མཚོན་ཡོད།